paragraph_text: '''Henry od Grosmonta, 1. vojvoda od Lancastera, 4. grof od Leicestera i Lancastera, grof od Derbyja''' KG (oko 1310. – 23. ožujka 1361.), bio je član engleske kraljevske obitelji i ugledni engleski diplomat, političar i bojovnik. Bio je najbogatiji i najmoćniji plemić u kraljevini. Sin i nasljednik Henryja, 3. grofa od Lancastera i Maud Chaworth, postao je jedan od najodanijih kapetana kralja Eduarda III. u ranim fazama Stogodišnjega rata i odlikovao se pobjedom u bitci kod Auberochea. Bio je član utemeljitelj i drugi vitez Reda podvezice 1348. godine, a 1351. imenovan je vojvodom od Lancastera. Inteligentan i misaon čovjek, Grosmont se naučio pisati i bio je autor knjige Livre de seyntz medicines, vrlo osobnog i pobožnog traktata. Zapamćen je kao jedan od osnivača i ranih pokrovitelja Corpus Christi koledža u Cambridgeu, kojeg su osnovala dva gradska ceha 1352. godine.